Emil Quliyev

Emil Quliyev () — Azərbaycan kinorejissoru, ssenaristi və prodüseri. Beynəlxalq kinofestivallarda müxtəlif mükafatların sahibi. Polis kapitanı.

 Həyatı 
Emil Quliyev 5 fevral 1986-cı ildə Bakı şəhərində anadan olub. 68 nömrəli orta məktəbi bitirib. Rusiya Federasiyası DİN-in Moskva Universitetinin hüquq fakültəsini bitirib. Polis kapitanıdır.

2011-ci ildən özünü kino sahəsində sınayan Emil "İnkoqnito" adlı ilk qısametrajlı filmini ərsəyə gətirir. 50-yə yaxın qısametrajlı, üç tammetrajlı film çəkib. Rejissorun "Ümid" filmi Tulada "Shorti" qısametrajlı filmlərin V Qran-pri müstəqil kinofestivalında və Mazandaranda VIII Beynəlxalq "Varesh International Film Festival"ında "Ən yaxşı rejissor" mükafatına layiq görülüb, həmçinin Nyu-York film festivalında ən yaxşı film və rejissor işinə görə mükafat qazanıb. Rejissorun lentə aldığı "Paradoks" filmi Nyu-Yorkda qısametrajlı filmlər festivalında ən yaxşı film diplomuna layiq görülüb. "Tula İnternational Film Festival"ında mükafat qazanıb. Bakı Film İnstitutu tərəfindən ən yaxşı operator işinə görə və Mədəniyyət və Turizm Nazirliyi tərəfindən keçirilən "Ailə" film festivalında mükafat alıb. "Ana üçün ağla" filmi isə Nyu-York Film Festivalında mükafata layiq görülüb. 2023-cü ildə "IV müasir audiovizual baxış" mükafatına layiq görülüb.

 Filmoqrafiya 
Mənbə:
İlFilmin adıFilmdə iştirakıFilmin növü2012İnkoqnitoprodüser, ssenaristqısametrajlı film2013Paradoksrejissor, prodüser, ssenaristqısametrajlı film2013Ana üçün ağlarejissor, prodüser, ssenaristqısametrajlı film2013Çaypulurejissor, prodüserqısametrajlı film2014Ümidrejissor, ssenaristqısametrajlı film2014Skripkarejissorqısametrajlı film2016Pərdərejissor, ssenarist, prodüsertammetrajlı film2017İkinci pərdərejissor, ssenaristtammetrajlı film2018Fəlakətrejissor, ssenaristtammetrajlı film2019Sonuncu pərdərejissortammetrajlı film2020Pərdəarxasırejissortammetrajlı film2022Körpürejissorbədii serial2022Əqrəb mövsümürejissorbədii serial2022Həmrəylik günürejissor, ssenaristbədii film2023Körpünün o tayırejissorbədii serial2025Tilovrejissorbədii serial2026Bölmərejissorbədii serial

 İstinadlar 

 Xarici keçidlər 
 Rəsmi saytı

Kateqoriya:Bakıda doğulanlar
Kateqoriya:Azərbaycanlı rejissorlar
Kateqoriya:Azərbaycan polisləri
Kateqoriya:Azərbaycan ssenaristləri
Kateqoriya:Azərbaycan film prodüserləri